New Delhi: हजारों की संख्या में किसान भारतीय किसान यूनियन के नेतृत्व में दिल्ली कूच कर रहे हैं. हालांकि, हरिद्वार से आ रहे इन किसानों को दिल्ली में दाखिल होने की इजाजत नहीं दी गई है. इसके बावजूद किसान अपनी जिद पर अड़े हैं. किसानों के मार्च को देखते हुए दिल्ली-यूपी बॉर्डर को सील कर दिया गया है. ऐसे में कानून-व्यवस्था की समस्या खड़ी होने की आशंका को देखते हुए पुलिस ने सोमवार को पूर्वी और उत्तरपूर्वी दिल्ली में एक हफ्ते के लिए धारा 144 लागू की गई है. साथ ही बड़ी संख्या में सुरक्षाबल तैनात किए गए हैं.